nibzard/narodne-novine-full-text-markdown huggingface dataset:
## Pravilnik o izmjenama i dopunama Pravilnika o Registru umjetničkih organizacija

### NN 57/2009 (15.5.2009.), Pravilnik o izmjenama i dopunama Pravilnika o Registru umjetničkih organizacija

MINISTARSTVO KULTURE

1355

Na temelju članka 15. stavka 2. Zakona o pravima samostalnih umjetnika i poticanju kulturnog i umjetničkog stvaralaštva (»Narodne novine« br. 43/96 i 44/96) ministar kulture donosi

PRAVILNIK

O IZMJENAMA I DOPUNAMA PRAVILNIKA O REGISTRU UMJETNIČKIH ORGANIZACIJA

Članak 1.

U cijelom tekstu Pravilnika o Registru umjetničkih organizacija (»Narodne novine« br. 53/96) riječi: »jedinstveni matični broj« zamjenjuju se riječima: »osobni identifikacijski broj«.

Članak 2.

U članku 6. iza alineje koja glasi: »– sjedište umjetničke organizacije,« dodaje se nova alineja koja glasi: »-ime, prezime i osobni identifikacijski broj osnivača umjetničke organizacije,«.

Članak 3.

Ovaj Pravilnik stupa na snagu 8 dana od dana objave u »Narodnim novinama«.

Klasa: 612-01/09-01/1273

Urbroj: 532-10-01/8-09-01

Zagreb, 11. svibnja 2009.

Ministar
mr. sc. Božo Biškupić, v. r.

Broj stranice

REPUBLIKA HRVATSKA

MINISTARSTVO KULTURE

REGISTAR UMJETNIČKIH ORGANIZACIJA
– UPISNI LIST –

|  |  |  |
| --- | --- | --- |
| Registarski broj | |  |
| Broj i datum rješenja o upisu umjetničke organizacije u Registar | |  |
| Broj i datum rješenja o upisu promjena u umjetničkoj organizaciji | |  |
| Naziv umjetničke organizacije | |  |
| Skraćeni naziv umjetničke organizacije | |  |
| Umjetničko područje | |  |
| Sjedište | |  |
| Ime, prezime i OIB osnivača | |  |
| Ime, prezime i OIB odgovorne osobe | |  |
| Ime, prezime i OIB osoba ovlaštenih za zastupanje | |  |
| Kasniji upisi | | |
| Datum | Potpis i pečat | |

Pravilnik, NN 57/2009-1355
## Pravilnik o izmjeni Pravilnika o izboru i utvrđivanju programa javnih potreba u kulturi

### NN 57/2009 (15.5.2009.), Pravilnik o izmjeni Pravilnika o izboru i utvrđivanju programa javnih potreba u kulturi

57 15.05.2009 Pravilnik o izmjeni Pravilnika o izboru i utvrđivanju programa javnih potreba u kulturi

MINISTARSTVO KULTURE

1356

Na temelju članka 10a. Zakona o financiranju javnih potreba u kulturi (»Narodne novine« 47/90, 27/93 i 38/09) ministar kulture donosi

PRAVILNIK

O IZMJENI PRAVILNIKA O IZBORU I UTVRĐIVANJU PROGRAMA JAVNIH POTREBA U KULTURI

Članak 1.

U Pravilniku o izboru i utvrđivanju programa javnih potreba u kulturi (»Narodne novine« br. 137/08) članak 5. mijenja se i glasi:

»Prijavnice je obvezno ispuniti na web-stranicama Ministarstva kulture.

Prijave se podnose i na odgovarajućim obrascima (za svaki program posebna prijavnica) s obrazloženjem zahtjeva i sa svim prilozima navedenim u prijavnici odnosno Pozivu. Prijavnice se mogu dobiti u Ministarstvu kulture, u uredima državne uprave županija nadležnima za kulturu ili na web-stranici Ministarstva kulture.

Uz prijavu za programe digitalizacije arhivske, knjižnične i muzejske građe treba dodatno ispuniti Plan prijedloga projekta.

Prijavnice koje nisu ispunjene na web-stranici Ministarstva kulture te nepotpune i nepravovremene prijave neće se razmatrati.«

Članak 2.

Ovaj Pravilnik objavit će se u »Narodnim novinama« i stupa na snagu danom objave.

Klasa: 612-01/08-01/0129

Urbroj: 532-10-01/8-09-03

Zagreb, 30. travnja 2009.

Ministar
mr. sc. Božo Biškupić, v. r.

Pravilnik, NN 57/2009-1356
## Anex II. Kolektivnom ugovoru za Zagrebačku banku d.d.

### NN 57/2009 (15.5.2009.), Anex II. Kolektivnom ugovoru za Zagrebačku banku d.d.

KOLEKTIVNI UGOVORI

1357

ZAGREBAČKA BANKA d.d., sa sjedištem u Zagrebu, Paromlinska 2, zastupana po opunomoćenici Andrei Mimici, direktorici Upravljanja ljudskim resursom (u daljnjem tekstu: POSLODAVAC)

i

SINDIKAT BANKARSKIH I FINANCIJSKIH DJELATNIKA HRVATSKE – SINDIKALNA PODRUŽNICA ZAGREBAČKE BANKE, sa sjedištem u Zagrebu, Savska 62, zastupana po Glavnom sindikalnom povjereniku Miroslavu Biondiću (u daljnjem tekstu: SINDIKAT), sklopili su dana 25. ožujka 2009.

ANEKS II.

KOLEKTIVNOM UGOVORU ZA ZAGREBAČKU BANKU d.d.

Članak 1.

Ovim Aneksom provodi se normativno usklađenje Kolektivnog ugovora za Zagrebačku banku d.d. sklopljenog 31. srpnja 2006., i Aneksa I. od 5. prosinca 2007., i to na način da se iznosi: osnovne bruto-plaće, raspona bruto-plaća i naknada troškova prijevoza, korigiraju prema usklađenjima koja su izvršena za vrijeme važenja sklopljenog Kolektivnog ugovora.

U Kolektivnom ugovoru za Zagrebačku banku d.d. sklopljenom 31. srpnja 2006., i Aneksu I. od 5. prosinca 2007. u članku 75. stavak 4. iznos od »3.172,00 kuna« zamjenjuje se iznosom od »3.367,00 kuna« i u skladu s tom izmjenom, u članku 78. iznosi starta platnih razreda mijenjaju se redom kako slijedi:

– iznos od »3.172,00 HRK« zamjenjuje se iznosom od »3.367,00 HRK«.

– iznos od »3.801,00 HRK« zamjenjuje se iznosom od »4.034,00 HRK«.

– iznos od »4.439,000 HRK« zamjenjuje se iznosom od »4.711,00 HRK«.

– iznos od »5.284,00 HRK« zamjenjuje se iznosom od »5.607,00 HRK«.

– iznos od »6.592,00 HRK« zamjenjuje se iznosom od »6.994,00 HRK«.

– iznos od »7.921,00 HRK« zamjenjuje se iznosom od »8.404,00 HRK«.

– iznos od »9.507,00 HRK« zamjenjuje se iznosom od »10.087,00 HRK«.

– iznos od »12.360,00 HRK« zamjenjuje se iznosom od »13.113,00 HRK«.

– iznos od »15.656,00 HRK« zamjenjuje se iznosom od »16.610,00 HRK«.

U članku 104. stavak 1. iznos od »210,00 kuna« zamjenjuje se iznosom od »290,00 kuna«.

Članak 139. stavak 1. mijenja se i glasi: »Ugovor se sklapa na određeno vrijeme zaključno do 31. prosinca 2009. godine.«

Članak 2.

Tekst Kolektivnog ugovora nomotehnički će se uskladiti s Pravilnikom o organizaciji Zagrebačke banke d.d.

Sve ostale odredbe Kolektivnog ugovora za Zagrebačku banku d.d. od 31. srpnja 2006. godine, ostaju nepromijenjene.

Strane sporazumno utvrđuju da su izmjenama iz članka 1. ovog Aneksa izvršene sve obveze poslodavca prema Kolektivnom ugovoru za Zagrebačku banku d.d. sklopljenim 31. srpnja 2006., i Aneksu I. od 5. prosinca 2007.

Članak 3.

Ovaj Aneks II. sklapa se u 5 istovjetnih primjeraka, od kojih Poslodavac zadržava tri primjerka, a Sindikat dva.

Poslodavac i Sindikat izradit će pročišćeni tekst Kolektivnog ugovora za Zagrebačku banku d.d.

Članak 4.

Ovaj Aneks II. smatra se sklopljenim kada ga potpišu ovlašteni predstavnici ugovornih strana.

ZA SINDIKAT ZA POSLODAVCA
Glavni sindikalni povjerenik Opunomoćenica
Miroslav Biondić, v. r. Andrea Mimica, v. r.

Ostalo, NN 57/2009-1357
## Uredba o izmjenama Uredbe o Uredu za ravnopravnost spolova

### NN 58/2009 (20.5.2009.), Uredba o izmjenama Uredbe o Uredu za ravnopravnost spolova

58 20.05.2009 Uredba o izmjenama Uredbe o Uredu za ravnopravnost spolova

VLADA REPUBLIKE HRVATSKE

1362

Na temelju članka 18. stavka 1. Zakona o ravnopravnosti spolova (»Narodne novine«, broj 82/2008), članka 26. stavaka 1. i 4. Zakona o Vladi Republike Hrvatske (»Narodne novine«, br. 101/1998, 15/2000, 117/2001, 199/2003 i 30/2004) i članka 60. stavaka 1. i 2. Zakona o sustavu državne uprave (»Narodne novine«, br. 75/1993, 92/1996, 48/1999, 15/2000, 127/2000, 59/2001, 199/2003 i 79/2007), Vlada Republike Hrvatske je na sjednici održanoj 14. svibnja 2009. godine donijela

UREDBU

O IZMJENAMA UREDBE O UREDU ZA RAVNOPRAVNOST SPOLOVA

Članak 1.

U Uredbi o Uredu za ravnopravnost spolova (»Narodne novine«, br. 18/2004, 131/2005 i 29/2008), u članku 3. stavak 3. mijenja se i glasi:

»Predstojnik/ca ima zamjenika/cu i pomoćnika/cu koje imenuje i razrješuje Vlada Republike Hrvatske, na prijedlog predstojnika/ce Ureda. Zamjenik/ca i pomoćnik/ca predstojnika/ce su za svoj rad odgovorni predstojniku/ci i Vladi Republike Hrvatske.«.

Članak 2.

U tabelarnom prikazu okvirnog broja državnih službenika/ca i namještenika/ca mijenja se okvirni broj državnih službenika/ca potrebnih za obavljanje poslova iz djelokruga Ureda.

Novi okvirni broj državnih službenika/ca i namještenika/ca potrebnih za obavljanje poslova iz djelokruga Ureda sadržan je u tablici, koja je sastavni dio ove Uredbe.

Članak 3.

Predstojnik/ca Ureda za ravnopravnost spolova uskladit će Pravilnik o unutarnjem redu Ureda s odredbama ove Uredbe, uz prethodno pribavljenu suglasnost središnjeg tijela državne uprave nadležnog za službeničke odnose, u roku od 15 dana od njezinog stupanja na snagu.

Članak 4.

Ova Uredba stupa na snagu osmog dana od dana objave u »Narodnim novinama«.

Klasa: 022-03/09-01/04

Urbroj: 5030104-09-1

Zagreb, 14. svibnja 2009.

Potpredsjednica Vlade i
ministrica obitelji, branitelja i međugeneracijske solidarnosti
Jadranka Kosor, dipl. iur., v. r.

OKVIRNI BROJ DRŽAVNIH SLUŽBENIKA/CA I NAMJEŠTENIKA/CA U UREDU ZA RAVNOPRAVNOST SPOLOVA

|  |  |
| --- | --- |
| UKUPNI BROJ IZVRŠITELJA/ICA | 8 |

Uredba, NN 58/2009-1362
## Rješenje o imenovanju savjetnice potpredsjednice Vlade Republike Hrvatske

### NN 58/2009 (20.5.2009.), Rješenje o imenovanju savjetnice potpredsjednice Vlade Republike Hrvatske

58 20.05.2009 Rješenje o imenovanju savjetnice potpredsjednice Vlade Republike Hrvatske

VLADA REPUBLIKE HRVATSKE

1363

Na temelju članka 30. stavka 4. Zakona o Vladi Republike Hrvatske (»Narodne novine« br. 101/98, 15/2000, 117/2001, 199/2003 i 30/2004) i članka 9. stavka 2. Uredbe o Tajništvu Vlade Republike Hrvatske (»Narodne novine«, br. 129/2002, 36/2003, 29/2005, 141/2005, 18/2008 i 54/2008), Vlada Republike Hrvatske je na sjednici održanoj 14. svibnja 2009. godine donijela

RJEŠENJE

O IMENOVANJU SAVJETNICE POTPREDSJEDNICE VLADE REPUBLIKE HRVATSKE

Imenuje se BRANKA JURAS savjetnicom potpredsjednice Vlade Republike Hrvatske.

Klasa: 080-02/09-01/69
Urbroj: 50304/2-09-01
Zagreb, 14. svibnja 2009.

Predsjednik
dr. sc. Ivo Sanader, v. r.

Rješenje, NN 58/2009-1363
## Poslovnik o načinu rada Povjerenstva za utvrđivanje ispunjavanja uvjeta u postupku izdavanja dozvola radionicama za tahografe

### NN 58/2009 (20.5.2009.), Poslovnik o načinu rada Povjerenstva za utvrđivanje ispunjavanja uvjeta u postupku izdavanja dozvola radionicama za tahografe

58 20.05.2009 Poslovnik o načinu rada Povjerenstva za utvrđivanje ispunjavanja uvjeta u postupku izdavanja dozvola radionicama za tahografe

MINISTARSTVO MORA, PROMETA  I INFRASTRUKTURE

1366

Na temelju članka 20. stavak 10. Zakona o radnom vremenu, obveznim odmorima mobilnih radnika i uređajima za bilježenje u cestovnom prijevozu (»Narodne novine« br. 60/08) ministar mora, prometa i infrastrukture donosi

POSLOVNIK

O NAČINU RADA POVJERENSTVA ZA UTVRĐIVANJE ISPUNJAVANJA UVJETA U POSTUPKU IZDAVANJA DOZVOLA RADIONICAMA ZA TAHOGRAFE

Članak 1.

Povjerenstvo za utvrđivanje ispunjavanja uvjeta u postupku izdavanja dozvola radionicama za tahografe (u daljnjem tekstu: Povjerenstvo) čine tri člana koje imenuje ministar mora, prometa i infrastrukture.

Članovi Povjerenstva imenuju se iz reda državnih službenika Ministarstva mora, prometa i infrastrukture, koji imaju visoku stručnu spremu strojarskog, elektrotehničkog ili prometnog smjera.

Sjedište Povjerenstva je u Zagrebu, Prisavlje 14.

Članak 2.

Ispunjavanje uvjeta propisanih Pravilnikom o tahografima i ograničivačima brzine (»Narodne novine« br. 89/08 i 48/09.) tijekom očevida utvrđuje Povjerenstvo uvidom u dokumentaciju priloženu uz zahtjev za izdavanje ili produljenje važenja dozvole radionici za ispitivanje i popravak tahografa.

Članak 3.

1. Povjerenstvo obavlja očevid iz članka 2. ovoga Poslovnika u punom sastavu, uz obveznu nazočnost predstavnika zastupnika ovlaštenog proizvođača tahografa i voditelja radionice.

2. U slučaju nemogućnosti obavljanja očevida Povjerenstva u punom sastavu, ispunjavanje uvjeta za produljenje važenja dozvole radionici za tahografe mogu očevidom utvrđivati dva člana Povjerenstva, uz obveznu nazočnost predstavnika zastupnika ovlaštenog proizvođača tahografa i voditelja radionice.

Članak 4.

O obavljenom očevidu sastavlja se zapisnik.

Zapisnik o očevidu sastavlja se u dva primjerka, a potpisuju ga članovi Povjerenstva i voditelj radionice.

Primjerak zapisnika predaje se voditelju radionice, koji potpisom potvrđuje prijam.

Članak 5.

Na temelju zapisnika o očevidu i uvida u dokumentaciju iz stavka 2. članka 3. ovog Pravilnika, Povjerenstvo u punom sastavu zapisnički ocjenjuje ispunjavanje uvjeta za izdavanje dozvole radionici za tahografe i predlaže donošenje odgovarajućeg rješenja.

Članak 6.

Povjerenstvo će jednom godišnje, a prema potrebi i češće, podnositi izvješće ministru mora, prometa i infrastrukture o svom radu, te o izdanim, odnosno ukinutim rješenjima.

Članak 7.

Ovaj Poslovnik stupa na snagu osmoga dana od dana objave u »Narodnim novinama«.

Klasa: 011-01/09-02/20

Urbroj: 530-07-09-01

Zagreb, 27. travnja 2009.

Ministar
Božidar Kalmeta, v. r.

Ostalo, NN 58/2009-1366
## Odluka o visini naknade za aktivaciju i kalibraciju digitalnih tahografa ugrađenih u motorna vozila za pokriće troškova ovlaštene radionice

### NN 58/2009 (20.5.2009.), Odluka o visini naknade za aktivaciju i kalibraciju digitalnih tahografa ugrađenih u motorna vozila za pokriće troškova ovlaštene radionice

58 20.05.2009 Odluka o visini naknade za aktivaciju i kalibraciju digitalnih tahografa ugrađenih u motorna vozila za pokriće troškova ovlaštene radionice

MINISTARSTVO MORA, PROMETA  I INFRASTRUKTURE

1367

Na temelju članka 35. stavak 6., Pravilnika o tahografima i ograničivaču brzine (»Narodne novine« broj 89/08) ministar mora, prometa i infrastrukture donosi

ODLUKU

O VISINI NAKNADE ZA AKTIVACIJU I KALIBRACIJU DIGITALNIH TAHOGRAFA UGRAĐENIH U MOTORNA VOZILA ZA POKRIĆE TROŠKOVA OVLAŠTENE RADIONICE

I. Za pokriće troškova ovlaštene radionice naknada za aktivaciju digitalnog tahografa ugrađenog u motorno vozilo u skladu sa člankom 6. Pravilnika o tahografima i ograničivaču brzine iznosi bez PDV-a 145,00 kn (sto četrdeset pet kuna).

II. Za pokriće troškova ovlaštene radionice naknada za poslove kalibracije digitalnog tahografa ugrađenog u motorno vozilo u skladu sa člankom 10. Pravilnika o tahografima i ograničivaču brzine iznosi bez PDV-a 590,00 kn (petsto devedeset kuna).

III. Naknada za pokriće troškova pod točkom I. i II. ove Odluke uplaćuje se na račun pravne osobe u sklopu koje djeluje ovlaštena radionica.

IV. Ako se prilikom aktivacije i kalibracije digitalnog tahografa ugrađenog u motorno vozilo utvrdi da isti nije ispravan, ovlaštena radionica obavit će ponovno aktivaciju i kalibraciju i naplatiti puni iznos naknade.

V. Ova Odluka stupa na snagu danom objave u »Narodnim novinama«.

Klasa: 011-01/09-01/54

Urbroj: 530-07-09-01

Zagreb, 27. travnja 2009.

Ministar
Božidar Kalmeta, v. r.

Odluka, NN 58/2009-1367
## Tehnički propis o izmjeni Tehničkog propisa za drvene konstrukcije

### NN 58/2009 (20.5.2009.), Tehnički propis o izmjeni Tehničkog propisa za drvene konstrukcije

MINISTARSTVO ZAŠTITE OKOLIŠA, PROSTORNOG UREĐENJA I GRADITELJSTVA

1368

Na temelju članka 19. Zakona o prostornom uređenju i gradnji (»Narodne novine«, br. 76/07 i 38/09) ministrica zaštite okoliša, prostornog uređenja i graditeljstva, donosi

TEHNIČKI PROPIS

O IZMJENI TEHNIČKOG PROPISA ZA DRVENE KONSTRUKCIJE

Članak 1.

U članku 40., stavku 1. i 2. Tehničkog propisa za drvene konstrukcije (»Narodne novine«, br. 121/07) riječi »31. prosinca 2008. godine« mijenjaju se riječima »31. prosinca 2010. godine«.

U članku 40. stavku 3. riječi »30. lipnja 2009.« mijenjaju se riječima »30. lipnja 2011.«

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 360-01/09-04/8

Urbroj: 531-01-266-09-1

Zagreb, 13. svibnja 2009.

Ministrica
Marina Matulović Dropulić, dipl. ing. arh., v. r.

Ostalo, NN 58/2009-1368
## Rješenje kojim se Krešimiru Sruku, osnivaču obrta za zastupanje u osiguranju Dikros, izdaje dozvola za obavljanje djelatnosti zastupanja u osiguranju

### NN 58/2009 (20.5.2009.), Rješenje kojim se Krešimiru Sruku, osnivaču obrta za zastupanje u osiguranju Dikros, izdaje dozvola za obavljanje djelatnosti zastupanja u osiguranju

58 20.05.2009 Rješenje kojim se Krešimiru Sruku, osnivaču obrta za zastupanje u osiguranju Dikros, izdaje dozvola za obavljanje djelatnosti zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

1370

Na temelju odredbi članka 15. točka 4. alineje 3. i članka 8. stavak 1. i stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), članka 252. stavak 2. u svezi članka 236. stavak 4., članka 250. stavak 2. u svezi članka 236. stavak 4., članka 260. točka 1. u svezi članka 236. stavak 4. Zakona o osiguranju (»Narodne novine« broj 151/05 i 87/08), Uprava Hrvatske agencije za nadzor financijskih usluga, u predmetu izdavanja dozvole za obavljanje djelatnosti zastupanja u osiguranju, Krešimiru Sruku iz Zagreba, Tavankutska 2b, osnivaču obrta Dikros, na sjednici održanoj 13. svibnja 2009. godine donijela je

RJEŠENJE

I. Krešimiru Sruku iz Zagreba, Tavankutska 2b, osnivaču obrta za zastupanje u osiguranju Dikros, Zagreb, Tavankutska 2b, izdaje se dozvola za obavljanje djelatnosti zastupanja u osiguranju.

II. Krešimir Sruk iz Zagreba, Tavankutska 2b, osnivač obrta za zastupanje u osiguranju Dikros, Zagreb, Tavankutska 2b, dužan je poslove zastupanja u osiguranju obavljati kao isključivu djelatnost.

III. Krešimir Sruk iz Zagreba, Tavankutska 2b, osnivač obrta za zastupanje u osiguranju Dikros, Zagreb, Tavankutska 2b, dužan je u roku od tri od dana upisa u obrtni registar dostaviti Hrvatskoj agenciji za nadzor financijskih usluga izvadak iz obrtnog registra.

IV. Izreka ovog rješenja objavit će se u »Narodnim novinama«.

Klasa: UP/I-453-02/09-37/34

Urbroj: 326-112-09-3

Zagreb, 13. svibnja 2009.

Predsjednik Uprave
Ante Samodol, v. r.

Rješenje, NN 58/2009-1370
## Rješenje kojim se društvu za upravljanje investicijskim fondovima Agram Invest d.o.o. iz Zagreba, odobrava osnivanje Agram Euro Cash, otvorenog investicijskog fonda s javnom ponudom

### NN 58/2009 (20.5.2009.), Rješenje kojim se društvu za upravljanje investicijskim fondovima Agram Invest d.o.o. iz Zagreba, odobrava osnivanje Agram Euro Cash, otvorenog investicijskog fonda s javnom ponudom

HRVATSKA AGENCIJA ZA NADZOR FINANCIJSKIH USLUGA

1371

Na temelju odredbi članka 15. točka 4. alineja 1., članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05), članka 5., 50., 91., 105 i članka 113. Zakona o investicijskim fondovima (»Narodne novine«, broj 150/05), Hrvatska agencija za nadzor financijskih usluga, na zahtjev društva za upravljanje investicijskim fondovima Agram Invest d.d. iz Zagreba, Ulica grada Vukovara 74, u predmetu odobrenja osnivanja i prijave upisa u registar fonda Agram Euro Cash otvorenog investicijskog fonda s javnom ponudom, temeljem odluke Uprave na sjednici održanoj 13. svibnja 2009. donijela je

RJEŠENJE

1. Društvu za upravljanje investicijskim fondovima Agram Invest d.o.o. iz Zagreba, Ulica grada Vukovara 74, odobrava se osnivanje Agram Euro Cash otvorenog investicijskog fonda s javnom ponudom.

2. Društvu za upravljanje investicijskim fondovima Agram Invest d.o.o. iz Zagreba, Ulica grada Vukovara 74, odobrava se Prospekt i Statut Agram Euro Cash otvorenog investicijskog fonda s javnom ponudom.

3. Društvo za upravljanje investicijskim fondovima Agram Invest d.o.o. iz Zagreba, Ulica grada Vukovara 74, obvezno je objaviti Prospekt i Statut Agram Euro Cash otvorenog investicijskog fonda s javnom ponudom u dnevnim novinama koje se prodaju na cjelokupnom teritoriju Republike Hrvatske, u roku od sedam (7) dana od dana dostave ovog rješenja.

4. Odobrava se izbor Privredne banke Zagreb d.d. sa sjedištem u Zagrebu, Račkoga 6, za obavljanje poslova depozitne banke za Agram Euro Cash otvoreni investicijski fond s javnom ponudom i to na temelju ugovora sklopljenog 3. ožujka 2009. između društva za upravljanje investicijskim fondovima Agram Invest d.o.o. iz Zagreba, Ulica grada Vukovara 74 i Privredne banke Zagreb d.d. sa sjedištem u Zagrebu, Račkoga 6.

5. Agram Euro Cash otvoreni investicijski fond s javnom ponudom upisuje se u registar fondova pod identifikacijskim brojem JPN141.

6. Izreka ovog rješenja objavit će se u »Narodnim novinama«.

Klasa: UP/I- 451-04/09-06/6

Urbroj: 326-113-09-5

Zagreb, 13. svibnja 2009.

Predsjednik Uprave
Ante Samodol, v. r.

Rješenje, NN 58/2009-1371
## Rješenje kojim se daje suglasnost društvu za upravljanje investicijskim fondovima Adriatica Capital d.o.o., Zagreb, na imenovanje člana Uprave društva Darija Vilovića

### NN 58/2009 (20.5.2009.), Rješenje kojim se daje suglasnost društvu za upravljanje investicijskim fondovima Adriatica Capital d.o.o., Zagreb, na imenovanje člana Uprave društva Darija Vilovića

58 20.05.2009 Rješenje kojim se daje suglasnost društvu za upravljanje investicijskim fondovima Adriatica Capital d.o.o., Zagreb, na imenovanje člana Uprave društva Darija Vilovića

HRVATSKA AGENCIJA ZA NADZOR FINANCIJSKIH USLUGA

1372

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05) i članka 27. Zakona o investicijskim fondovima (»Narodne novine«, broj 150/05), i članaka 3. i 4. Pravilnika o uvjetima za obavljanje poslova članova uprave društva za upravljanje investicijskim fondovima (»Narodne novine«, broj 29/06 i 130/08), Hrvatska agencija za nadzor financijskih usluga, odlučujući o zahtjevu društava Adriatica Capital d.o.o., iz Zagreba, Varšavska 8, u predmetu izdavanja suglasnosti za imenovanje člana Uprave društva Daria Vilovića iz Zagreba, Bogišićeva 5, temeljem odluke Uprave na sjednici održanoj 13. svibnja 2009., donijela je

RJEŠENJE

1. Daje se suglasnost društvu za upravljanje investicijskim fondovima Adriatica Capital d.o.o., Zagreb, Varšavska 8, na imenovanje člana Uprave društva Daria Vilovića iz Zagreba, Bogišićeva 5.

2. Izreka ovoga rješenja objavit će se u »Narodnim novinama«.

Klasa: UP/I-451-04/08-05/6

Urbroj: 326-113-8-07

Zagreb, 13. svibnja 2009.

Predsjednik Uprave
Ante Samodol, v. r.

Rješenje, NN 58/2009-1372
## Rješenje kojim se daje suglasnost društvu za upravljanje investicijskim fondovima Jadran Kapital d.o.o., Zagreb na imenovanje članice Uprave društva Blanke Pirše

### NN 58/2009 (20.5.2009.), Rješenje kojim se daje suglasnost društvu za upravljanje investicijskim fondovima Jadran Kapital d.o.o., Zagreb na imenovanje članice Uprave društva Blanke Pirše

58 20.05.2009 Rješenje kojim se daje suglasnost društvu za upravljanje investicijskim fondovima Jadran Kapital d.o.o., Zagreb na imenovanje članice Uprave društva Blanke Pirše

HRVATSKA AGENCIJA ZA NADZOR FINANCIJSKIH USLUGA

1373

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05) i članka 27. Zakona o investicijskim fondovima (»Narodne novine«, broj 150/05), i članaka 3. i 4. Pravilnika o uvjetima za obavljanje poslova članova uprave društva za upravljanje investicijskim fondovima (»Narodne novine«, broj 29/06 i 130/08), Hrvatska agencija za nadzor financijskih usluga, odlučujući o zahtjevu društava Jadran Kapital d.o.o., iz Zagreba, Savska 141, u predmetu izdavanja suglasnosti za imenovanje članice Uprave društva Blanke Pirše iz Donjeg Dragonošca, Donjodragonoška 20, temeljem odluke Uprave na sjednici održanoj 13. svibnja 2009., donijela je

RJEŠENJE

1. Daje se suglasnost društvu za upravljanje investicijskim fondovima Jadran Kapital d.o.o., Zagreb, Savska 141, na imenovanje članice Uprave društva Blanke Pirše iz Donjeg Dragonošca, Donjodragonoška 20.

2. Izreka ovoga rješenja objavit će se u »Narodnim novinama«.

Klasa: UP/I-451-04/09-05/8

Urbroj: 326-113-9-04

Zagreb, 13. svibnja 2009.

Predsjednik Uprave
Ante Samodol, v. r.

Rješenje, NN 58/2009-1373
## Rješenje kojim se društvu Procesor zastupanje, društvo s ograničenom odgovornošću za zastupanje u osiguranju, Split, izdaje dozvola za obavljanje djelatnosti zastupanja u osiguranju

### NN 58/2009 (20.5.2009.), Rješenje kojim se društvu Procesor zastupanje, društvo s ograničenom odgovornošću za zastupanje u osiguranju, Split, izdaje dozvola za obavljanje djelatnosti zastupanja u osiguranju

58 20.05.2009 Rješenje kojim se društvu Procesor zastupanje, društvo s ograničenom odgovornošću za zastupanje u osiguranju, Split, izdaje dozvola za obavljanje djelatnosti zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

1374

Na temelju odredbi članka 15. točka 4. alineja 3. i članka 8. stavak 1. i stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), te članka 252. stavak 2., članka 250. stavak 2. i članka 260. točka 1. Zakona o osiguranju (»Narodne novine« broj 151/05 i 87/08), Uprava Hrvatske agencije za nadzor financijskih usluga, u predmetu izdavanja dozvole za obavljanje djelatnosti zastupanja u osiguranju društvu Procesor zastupanje d.o.o., Split, Osječka 11, na sjednici održanoj 13. svibnja 2009. godine donijela je

RJEŠENJE

I. Društvu Procesor zastupanje za zastupanje u osiguranju, društvo s ograničenom odgovornošću, Split, Osječka 11, izdaje se dozvola za obavljanje djelatnosti zastupanja u osiguranju.

II. Društvo Procesor zastupanje za zastupanje u osiguranju, društvo s ograničenom odgovornošću, Split, Osječka 11, dužno je poslove zastupanja u osiguranju obavljati kao isključivu djelatnost.

III. Društvo Procesor zastupanje za zastupanje u osiguranju, društvo s ograničenom odgovornošću, Split, Osječka 11, dužno je u roku od tri dana od dana upisa u sudski registar dostaviti Hrvatskoj agenciji za nadzor financijskih usluga izvadak iz sudskog registra.

IV. Izreka ovog rješenja objavit će se u »Narodnim novinama«.

Klasa: UP/I-453-02/09-37/33

Urbroj: 326-112-09-3

Zagreb, 13. svibnja 2009.

Predsjednik Uprave
Ante Samodol, v. r.

Rješenje, NN 58/2009-1374
## Stopa promjene proizvođačkih cijena industrijskih proizvoda u travnju 2009. godine

### NN 58/2009 (20.5.2009.), Stopa promjene proizvođačkih cijena industrijskih proizvoda u travnju 2009. godine

DRŽAVNI ZAVOD ZA STATISTIKU

1376

Državni zavod za statistiku objavljuje

STOPU PROMJENE

PROIZVOĐAČKIH CIJENA INDUSTRIJSKIH PROIZVODA U TRAVNJU 2009. GODINE

Stopa promjene proizvođačkih cijena industrijskih proizvoda u travnju 2009. godine u odnosu na ožujak 2009. godine iznosi 0,5.

Klasa: 957-04/09-01/36

Urbroj: 555-05-03-09-36

Zagreb, 14. svibnja 2009.

Ravnatelj
mr. sc. Ivan Kovač, v. r.

Ostalo, NN 58/2009-1376
## Indeks potrošačkih cijena u Republici Hrvatskoj u travnju 2009. godine

### NN 58/2009 (20.5.2009.), Indeks potrošačkih cijena u Republici Hrvatskoj u travnju 2009. godine

58 20.05.2009 Indeks potrošačkih cijena u Republici Hrvatskoj u travnju 2009. godine

DRŽAVNI ZAVOD ZA STATISTIKU

1377

Državni zavod za statistiku objavljuje

INDEKS

POTROŠAČKIH CIJENA U REPUBLICI HRVATSKOJ U TRAVNJU 2009. GODINE

Indeks potrošačkih cijena u Republici Hrvatskoj u travnju 2009. godine u odnosu na ožujak 2009. godine iznosi 100,8.

Klasa: 957-04/09-01/37

Urbroj: 555-05-03-09-37

Zagreb, 14. svibnja 2009.

Ravnatelj
mr. sc. Ivan Kovač, v. r.

Ostalo, NN 58/2009-1377
## Pravilnik o izmjenama i dopunama Pravilnika o povlastici za uzgoj ribe i drugih morskih organizama i registru o izdanim povlasticama

### NN 59/2009 (22.5.2009.), Pravilnik o izmjenama i dopunama Pravilnika o povlastici za uzgoj ribe i drugih morskih organizama i registru o izdanim povlasticama

MINISTARSTVO POLJOPRIVREDE, RIBARSTVA I RURALNOG RAZVOJA

1382

Na temelju članka 37. i članka 40. Zakona o morskom ribarstvu (»Narodne novine«, br. 46/97 – pročišćeni tekst i 48/05) ministar poljoprivrede, ribarstva i ruralnog razvoja donosi

PRAVILNIK

O IZMJENAMA I DOPUNAMA PRAVILNIKA O POVLASTICI ZA UZGOJ RIBE I DRUGIH MORSKIH ORGANIZAMA I REGISTRU O IZDANIM POVLASTICAMA

Članak 1.

U Pravilniku o povlastici za uzgoj ribe i drugih morskih organizama i registru o izdanim povlasticama (»Narodne novine«, br. 29/02 i 42/04), u članku 2. stavak 1. mijenja se i glasi:

»(1) Povlasticu izdaje rješenjem Ministarstvo poljoprivrede, ribarstva i ruralnog razvoja (u daljnjem tekstu: Ministarstvo).«.

U članku 2. stavak 2. briše se.

Članak 2.

Članak 3. mijenja se i glasi:

»Zahtjev za izdavanje povlastice podnosi se Ministarstvu.«.

Članak 3.

U članku 4. stavak 1. točka 1. mijenja se i glasi: »1. izvadak iz obrtnog registra;«.

Članak 4.

U članku 5. stavcima 1. i 2. riječi: »Nadležna područna jedinica« zamjenjuju se riječima: »Ministarstvo«.

Članak 5.

U članku 7. stavak 4. mijenja se i glasi:

»(4) Obrazac povlastice ispunjava se elektronskim putem kroz informacijski sustav ribarstva – bazu podataka pod nazivom: »Marikultura« (u daljnjem tekstu: baza podataka »Marikultura«), te ispisuje računalnim ispisom.«.

U članku 7. stavak 5. briše se.

Članak 6.

Članak 9. mijenja se i glasi:

»Registar o izdanim povlasticama vodi se u elektronskom obliku u bazi podataka »Marikultura«.«.

Članak 7.

Članak 10. mijenja se i glasi:

»Ministarstvo upisuje u bazu podataka »Marikultura« sljedeće podatke:

– redni broj i datum upisa,

– klasifikacijsku oznaku, urudžbeni broj, mjesto i datum izdavanja, te serijski broj obrasca povlastice,

– podatke o uzgajalištu za koje je izdana povlastica,

– podatke o fizičkoj ili pravnoj osobi koja je nositelj povlastice,

– naznaku da je doneseno rješenje o oduzimanju povlastice i datum,

– razlog zbog kojeg je prestala važiti povlastica,

– datum kada je pokrenut upravni spor,

– odluku Upravnog suda i datum odluke Upravnog suda,

– administrativno izvršenje, odnosno način i datum izvršenja,

– napomenu.«.

Članak 8.

Iza članka 10. dodaju se članci 10a. i 10b. koji glase:

»Članak 10a.

Baza podataka »Marikultura« uspostavit će se do 1. listopada 2009. godine.

Članak 10b.

Povlastice izdane prije stupanja na snagu ovog Pravilnika vrijede do izdavanja novih koje će Ministarstvo izdati po službenoj dužnosti, a najkasnije do 31. prosinca 2009. godine.«.

Članak 9.

Ovaj Pravilnik stupa na snagu osmog dana od dana objave u »Narodnim novinama«.

Klasa: NP 011-02/09-01/95

Urbroj: 525-08-1-0514/09-1

Zagreb, 8. svibnja 2009.

Ministar
mr. sc. Božidar Pankretić, v. r.

Pravilnik, NN 59/2009-1382
## Pravilnik o izmjenama i dopunama Pravilnika o akvakulturi

### NN 59/2009 (22.5.2009.), Pravilnik o izmjenama i dopunama Pravilnika o akvakulturi

59 22.05.2009 Pravilnik o izmjenama i dopunama Pravilnika o akvakulturi

MINISTARSTVO POLJOPRIVREDE, RIBARSTVA I RURALNOG RAZVOJA

1383

Na temelju članka 47. stavka 3. i članka 49. Zakona o slatkovodnom ribarstvu (»Narodne novine«, br. 106/01, 7/03, 174/04, 10/05 – ispravak i 49/05 – pročišćeni tekst) ministar poljoprivrede, ribarstva i ruralnog razvoja donosi

PRAVILNIK

O IZMJENAMA I DOPUNAMA PRAVILNIKA O AKVAKULTURI

Članak 1.

U Pravilniku o akvakulturi (»Narodne novine« br. 82/05), članak 2. mijenja se i glasi:

»Na temelju zahtjeva fizičke ili pravne osobe Ministarstvo poljoprivrede, ribarstva i ruralnog razvoja (u daljnjem tekstu: Ministarstvo) izdaje rješenje i povlasticu u skladu s člankom 47. stavkom 1. Zakona.«.

Članak 2.

U članku 4. stavak 4. mijenja se i glasi:

»(4) Obrazac povlastice ispunjava se elektronskim putem kroz informacijski sustav ribarstva – bazu podataka pod nazivom: »Akvakultura« (u daljnjem tekstu: baza podataka »Akvakultura«), te ispisuje računalnim ispisom.«.

U članku 4. stavku 5. ispred riječi: »obrazac« dodaje se riječ: »ispunjen«.

Članak 3.

U članku 5. alineji 12. iza riječi: »datum« dodaje se riječ: »rješenja«.

U članku 5. alineji 13. iza riječi: »povlastice« dodaju se riječi: »dodijeljen elektronskim putem kroz bazu podataka »Akvakultura«.«.

Članak 4.

Članak 6. mijenja se i glasi:

»Upisnik 1. vodi se u elektronskom obliku u bazi podataka »Akvakultura«.«.

Članak 5.

Članak 7. mijenja se i glasi:

»Ministarstvo upisuje u bazu podataka »Akvakultura« sljedeće podatke:

– redni broj i datum upisa,

– klasifikacijsku oznaku, urudžbeni broj, mjesto i datum rješenja o izdavanju povlastice, te serijski broj obrasca povlastice,

– podatke o uzgajalištu za koje je izdana povlastica,

– podatke o fizičkoj ili pravnoj osobi koja je nositelj povlastice,

– naznaku da je doneseno rješenje o oduzimanju povlastice i datum,

– razlog zbog kojeg je prestala važiti povlastica,

– datum kada je pokrenut upravni spor,

– odluku Upravnog suda i datum odluke Upravnog suda,

– administrativno izvršenje, odnosno način i datum izvršenja,

– napomenu.«.

Članak 6.

Iza članka 7. dodaju se članci 7a. i 7b. koji glase:

»Članak 7a.

»Baza podataka »Akvakultura« uspostavit će se do 1. listopada 2009. godine.

Članak 7b.

Povlastice izdane prije stupanja na snagu ovog Pravilnika vrijede do izdavanja novih koje će Ministarstvo izdati po službenoj dužnosti, a najkasnije do 31. prosinca 2009. godine.«.

Članak 7.

Ovaj Pravilnik stupa na snagu osmog dana od dana objave u »Narodnim novinama«.

Klasa: NP 011-02/09-01/94

Urbroj: 525-08-1-0514/09-1

Zagreb, 8. svibnja 2009.

Ministar
mr. sc. Božidar Pankretić, v. r.

Pravilnik, NN 59/2009-1383
## Odluka o dopuni Odluke o izgledu, obliku, sadržaju i načinu korištenja iskaznice dopunskog zdravstvenog osiguranja

### NN 59/2009 (22.5.2009.), Odluka o dopuni Odluke o izgledu, obliku, sadržaju i načinu korištenja iskaznice dopunskog zdravstvenog osiguranja

59 22.05.2009 Odluka o dopuni Odluke o izgledu, obliku, sadržaju i načinu korištenja iskaznice dopunskog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

1389

Na osnovi članka 18. stavak 2. Pravila uspostavljanja i provođenja dopunskog zdravstvenog osiguranja (»Narodne novine« broj 2/09. i 32/09.) i članka 27. točke 3. Statuta Hrvatskog zavoda za zdravstveno osiguranje (»Narodne novine« broj 18/09.) Upravno vijeće Hrvatskog zavoda za zdravstveno osiguranje na 4. sjednici održanoj 11. svibnja 2009. godine donijelo je

ODLUKU

O DOPUNI ODLUKE O IZGLEDU, OBLIKU, SADRŽAJU I NAČINU KORIŠTENJA ISKAZNICE DOPUNSKOG ZDRAVSTVENOG OSIGURANJA

Članak 1.

U Odluci o izgledu, obliku, sadržaju i načinu korištenja iskaznice dopunskog zdravstvenog osiguranja (»Narodne novine« broj 32/09.), u članku 4. stavak 1. točki 2. a) iza podtočke 3. dodaje se nova podtočka 4. koja glasi:

»OIB«

Dosadašnje podtočke 4., 5., 6., 7., 8. i 9. postaju podtočke 5., 6., 7., 8., 9. i 10.

Članak 2.

Ova Odluka stupa na snagu danom objave u »Narodnim novinama«.

Klasa: 025-04/09-01/107

Urbroj: 338-01-01-09-1

Zagreb, 11. svibnja 2009.

Predsjednik
Upravnog vijeća Hrvatskog zavoda
za zdravstveno osiguranje
Dražen Jurković, dr. med., v. r.

Odluka, NN 59/2009-1389
## Podatak o ukupnim izdacima obveznog zdravstvenog osiguranja za 2008. godinu

### NN 59/2009 (22.5.2009.), Podatak o ukupnim izdacima obveznog zdravstvenog osiguranja za 2008. godinu

59 22.05.2009 Podatak o ukupnim izdacima obveznog zdravstvenog osiguranja za 2008. godinu

HRVATSKI ZAVOD ZA ZDRAVSTVENO OSIGURANJE

1390

Na osnovi članka 24. točka 3. Statuta Hrvatskog zavoda za zdravstveno osiguranje (»Narodne novine« broj 18/09.) Upravno vijeće Hrvatskog zavoda za zdravstveno osiguranje objavljuje

PODATAK

O UKUPNIM IZDACIMA OBVEZNOG ZDRAVSTVENOG OSIGURANJA ZA 2008. GODINU

Obvezno zdravstveno osiguranje – izdaci

|  |  |
| --- | --- |
| Ukupno | 20.307.953.707 |
| Zdravstvena zaštita-svega | 17.482.628.695 |
| Primarna zdravstvena zaštita sa stomatološkom | 3.181.542.518 |
| Lijekovi na recepte | 3.399.361.379 |
| Bolnička i specijalističko konzilijarna zdravstvena zaštita | 9.428.958.604 |
| Ortopedski uređaji i pomagala | 529.616.578 |
| Izdaci za prijevoz | 230.839.186 |
| Ostali oblici zdravstvene zaštite | 712.310.430 |
| Nadoknade | 2.435.402.493 |
| Ostali izdaci -rashodi | 389.922.519 |
| ostali izdaci za provođenje z.z. | 38.843.351 |
| sredstva za funkcioniranje sustava | 351.079.168 |

Obvezno zdravstveno osiguranje – izdaci za zdravstvenu zaštitu umirovljenika i članova njihovih obitelji

|  |  |
| --- | --- |
| Prosječni broj umirovljenika | 1.034.635 |
| Članovi obitelji umirovljenika | 177.858 |
| Zdravstvena zaštita-svega | 7.918.663.887 |
| Primarna zdravstvena zaštita sa stomatološkom | 1.110.082.529 |
| Lijekovi na recepte | 2.039.510.930 |
| Bolnička i specijalističko-konzilijarna zdravstvena zaštita | 4.334.049.385 |
| Ortopedski uređaji i pomagala | 342.409.042 |
| Ostalo (putni troškovi) | 92.612.001 |

Obvezno zdravstveno osiguranje – osigurane osobe – prosjek za 2008. godinu

|  |  |
| --- | --- |
| UKUPNO | 4.365.225 |
| Aktivni radnici | 1.582.261 |
| Aktivni poljoprivrednici | 52.685 |
| Umirovljenici | 1.034.635 |
| Nezaposleni | 376.447 |
| Ostali osiguranici | 126.560 |
| Članovi obitelji | 1.190.489 |
| Prognanici | 2.148 |

Klasa: 025-04/09-01/130

Urbroj: 338-01-01-09-1

Zagreb, 11. svibnja 2009.

Predsjednik
Upravnog vijeća Hrvatskog zavoda
za zdravstveno osiguranje
Dražen Jurković, dr. med., v. r.

Ostalo, NN 59/2009-1390
## Odluka o katastarskoj izmjeri na području Grada Visa za dio katastarske općine Vis

### NN 59/2009 (22.5.2009.), Odluka o katastarskoj izmjeri na području Grada Visa za dio katastarske općine Vis

DRŽAVNA GEODETSKA UPRAVA

1391

Na temelju članka 45. Zakona o državnoj izmjeri i katastru nekretnina (»Narodne novine« br. 16/2007) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU GRADA VISA ZA DIO KATASTARSKE OPĆINE VIS

1. U svrhu izrade katastra nekretnina i obnove zemljišne knjige na području Grada Visa za dio katastarske općine Vis provest će se katastarska izmjera.

2. Katastarsku izmjeru provest će Državna geodetska uprava, a određene poslove u okviru katastarske izmjere, te izradu elaborata katastarske izmjere tvrtka Geodetski zavod d.d. Split.

3. U obavljanju poslova na katastarskoj izmjeri službenici Državne geodetske uprave i zaposlenici tvrtke Geodetski zavod d.d. Split ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

4. Nositelji prava na zemljištima na području dijela katastarske općine Vis dužni su do 22. svibnja 2009. godine, vidljivim trajnim oznakama i na svoj trošak označiti granice zemljišta, na kojima imaju pravo vlasništva ili druga prava.

5. Upravitelji općih, javnih i drugih dobara na području dijela katastarske općine Vis dužni su, do roka navedenog u točki 4. ove Odluke, označiti vidljivim trajnim oznakama i na svoj trošak granice zemljišta kojim upravljaju.

6. Nositelje prava na zemljištu pismenim putem će se pozvati na obilježavanje granica zemljišta.

7. Državna geodetska uprava – Područni ured za katastar Split-Ispostava Vis i tvrtka Geodetski zavod d.d. Split osigurat će stručnu pomoć u označavanju granica zemljišta osobama iz točke 4. i 5. ove odluke.

8. Granice zemljišta koje ne obilježe nositelji prava na zemljištima obilježit će se na trošak nositelja tih prava.

9. Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

10. Rezultati katastarske izmjere izložit će se, po njenom dovršenju, na javni uvid.

Klasa: 931-04/08-04/22

Urbroj: 541-04-1/3-09-26

Zagreb, 4. svibnja 2009.

Ravnatelj
prof. dr. sc. Željko Bačić, v. r.

Odluka, NN 59/2009-1391
## Odluka o katastarskoj izmjeri na području Grada Krapine za dio katastarske općine Šemnica

### NN 59/2009 (22.5.2009.), Odluka o katastarskoj izmjeri na području Grada Krapine za dio katastarske općine Šemnica

59 22.05.2009 Odluka o katastarskoj izmjeri na području Grada Krapine za dio katastarske općine Šemnica

DRŽAVNA GEODETSKA UPRAVA

1392

Na temelju članka 45. Zakona o državnoj izmjeri i katastru nekretnina (»Narodne novine« br. 16/2007) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU GRADA KRAPINE ZA DIO KATASTARSKE OPĆINE ŠEMNICA

1. U svrhu izrade katastra nekretnina i obnove zemljišne knjige na području Grada Krapine za dio katastarske općine Šemnica provest će se katastarska izmjera.

2. Katastarsku izmjeru provest će Državna geodetska uprava, a određene poslove u okviru katastarske izmjere, te izradu elaborata katastarske izmjere tvrtka Geoprojekt d.o.o. Zagreb.

3. U obavljanju poslova na katastarskoj izmjeri službenici Državne geodetske uprave i zaposlenici tvrtke Geoprojekt d.o.o. Zagreb ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

4. Nositelji prava na zemljištima na području dijela katastarske općine Šemnica dužni su do 1. srpnja 2009. godine, vidljivim trajnim oznakama i na svoj trošak označiti granice zemljišta, na kojima imaju pravo vlasništva ili druga prava.

5. Upravitelji općih, javnih i drugih dobara na području dijela katastarske općine Šemnica dužni su, do roka navedenog u točki 4. ove Odluke, označiti vidljivim trajnim oznakama i na svoj trošak granice zemljišta kojim upravljaju.

6. Nositelje prava na zemljištu pismenim putem će se pozvati na obilježavanje granica zemljišta.

7. Državna geodetska uprava – Područni ured za katastar Krapina i tvrtka Geoprojekt d.o.o. Zagreb osigurat će stručnu pomoć u označavanju granica zemljišta osobama iz točke 4. i 5. ove odluke.

8. Granice zemljišta koje ne obilježe nositelji prava na zemljištima obilježit će se na trošak nositelja tih prava.

9. Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

10. Rezultati katastarske izmjere izložit će se, po njenom dovršenju, na javni uvid.

Klasa: 931-04/08-04/04

Urbroj: 541-04-1/3-09-37

Zagreb, 4. svibnja 2009.

Ravnatelj
prof. dr. sc. Željko Bačić, v. r.

Odluka, NN 59/2009-1392
## Ispravak Zakona o boravišnoj pristojbi

### NN 59/2009 (22.5.2009.), Ispravak Zakona o boravišnoj pristojbi

59 22.05.2009 Ispravak Zakona o boravišnoj pristojbi

HRVATSKI SABOR

1395

Nakon izvršenog uspoređivanja s izvornim tekstom utvrđena je pogreška u Zakonu o boravišnoj pristojbi koji je objavljen u »Narodnim novinama« broj 152 od 24. prosinca 2008., te se daje

ISPRAVAK

ZAKONA O BORAVIŠNOJ PRISTOJBI

U članku 4. točki 2. umjesto riječi: »osobe s tjelesnim invaliditetom« trebaju stajati riječi: »osobe s invaliditetom«.

Klasa: 412-04/08-01/01

Zagreb, 19. svibnja 2009.

Tajnik
Hrvatskoga sabora
Josip Sesar, prof., v. r.

Ostalo, NN 59/2009-1395
## Statistički standardi za Godišnje istraživanje o utrošku sirovina, materijala i energenata u industriji (IND-21/REPRO/G)

### NN 60/2009 (25.5.2009.), Statistički standardi za Godišnje istraživanje o utrošku sirovina, materijala i energenata u industriji (IND-21/REPRO/G)

DRŽAVNI ZAVOD ZA STATISTIKU

1396

Na temelju članka 43. Zakona o službenoj statistici (»Narodne novine« br. 103/03.), Državni zavod za statistiku određuje

[STATISTIČKE STANDARDE](dodatni/401338.pdf)

[ZA GODIŠNJE ISTRAŽIVANJE O UTROŠKU SIROVINA, MATERIJALA I ENERGENATA U INDUSTRIJI (IND-21/REPRO/G)](dodatni/401338.pdf)

**(pdf. format)**

Ostalo, NN 60/2009-1396
## Odluka o postavljenju Željka Čimbura, izvanrednog i opunomoćenog veleposlanika Republike Hrvatske u Republici Indoneziji, sa sjedištem u Džakarti, i za izvanrednog i opunomoćenog veleposlanika Republike Hrvatske u Republici Singapur, sa sjedištem u Džakarti

### NN 61/2009 (27.5.2009.), Odluka o postavljenju Željka Čimbura, izvanrednog i opunomoćenog veleposlanika Republike Hrvatske u Republici Indoneziji, sa sjedištem u Džakarti, i za izvanrednog i opunomoćenog veleposlanika Republike Hrvatske u Republici Singapur, sa sjedištem u Džakarti

61 27.05.2009 Odluka o postavljenju Željka Čimbura, izvanrednog i opunomoćenog veleposlanika Republike Hrvatske u Republici Indoneziji, sa sjedištem u Džakarti, i za izvanrednog i opunomoćenog veleposlanika Republike Hrvatske u Republici Singapur, sa sjedištem u Džakarti

PREDSJEDNIK REPUBLIKE HRVATSKE

1397

Na temelju odredbe članka 98. stavka 3. Ustava Republike Hrvatske, članka 22. Zakona o vanjskim poslovima (»Narodne novine« broj 48/96), točke II. podtočke 8. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednika Vlade Republike Hrvatske klasa: T-Pov-080-02/08-01/369, urbroj: 50304/2-09-03 od 14. svibnja 2009., kojim je predsjednik Vlade Republike Hrvatske dao prethodni supotpis, donosim

ODLUKU

kojom postavljam ŽELJKA ČIMBURA izvanrednog i opunomoćenog veleposlanika Republike Hrvatske u Republici Indoneziji, sa sjedištem u Džakarti, i za izvanrednog i opunomoćenog veleposlanika Republike Hrvatske u Republici Singapur, sa sjedištem u Džakarti.

Ova Odluka stupa na snagu danom donošenja.

Klasa: 018-07/09-02/24
Urbroj: 71-05-03/1-09-3
Zagreb, 20. svibnja 2009.

Predsjednik
Republike Hrvatske
Stjepan Mesić, v. r.

Odluka, NN 61/2009-1397
## Uredba o izmjeni Uredbe o određivanju granice pomorskog dobra na dijelu k.o. Veliko Brdo

### NN 61/2009 (27.5.2009.), Uredba o izmjeni Uredbe o određivanju granice pomorskog dobra na dijelu k.o. Veliko Brdo

61 27.05.2009 Uredba o izmjeni Uredbe o određivanju granice pomorskog dobra na dijelu k.o. Veliko Brdo

VLADA REPUBLIKE HRVATSKE

1399

Na temelju članka 118. stavka 3. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006 i 38/2009), Vlada Republike Hrvatske je na sjednici održanoj 21. svibnja 2009. godine donijela

UREDBU

O IZMJENI UREDBE O ODREĐIVANJU GRANICE POMORSKOG DOBRA NA DIJELU k.o. VELIKO BRDO

Članak 1.

U Uredbi o određivanju granice pomorskog dobra na dijelu k.o. Veliko Brdo (»Narodne novine«, broj 65/2000) u članku 2. izražene vrijednosti (Y, X) koordinativnih točaka 8, 9, 10, 11, 12, 13, 14, 15, 16, 17, 18, 19, 20, 21, 22 i 23 mijenjaju se i glase:

»Y X

TOČKA 8 6 419 499.459 4 796 206.867

TOČKA 9 6 419 493.545 4 796 216.871

TOČKA 10 6 419 489.537 4 796 222.203

TOČKA 11 6 419 483.039 4 796 229.451

TOČKA 12 6 419 475.808 4 796 235.922

TOČKA 13 6 419 466.952 4 796 242.256

TOČKA 14 6 419 444.531 4 796 258.983

TOČKA 15 6 419 423.709 4 796 275.205

TOČKA 16 6 419 414.134 4 796 283.518

TOČKA 17 6 419 402.578 4 796 292.338

TOČKA 18 6 419 392.343 4 796 301.392

TOČKA 19 6 419 372.442 4 796 314.957

TOČKA 20 6 419 354.605 4 796 325.046

TOČKA 21 6 419 349.396 4 796 330.396

TOČKA 22 6 419 347.464 4 796 332.041

TOČKA 23 6 419 339.859 4 796 339.370

te se iza izražene vrijednosti (Y, X) koordinativne točke 28 riječi: »a sve kako je nacrtano i označeno u grafičkom prilogu, na kopiji katastarskog plana k.o. Veliko Brdo, broj lista plana 9 u mjerilu 1: 2880 i na snimci stvarnog stanja u mjerilu 1:1000«, mijenjaju i glase: »a sve kako je nacrtano i označeno u grafičkom prilogu, snimci stvarnog stanja, u mjerilu 1:1000.«.

Članak 2.

Ova Uredba stupa na snagu osmoga dana od dana objave u »Narodnim novinama«.

Klasa: 934-01/00-02/30

Urbroj: 5030116-09-1

Zagreb, 21. svibnja 2009.

Potpredsjednica Vlade
i ministrica obitelji, branitelja i
međugeneracijske solidarnosti
Jadranka Kosor, dipl. iur., v. r.

Uredba, NN 61/2009-1399
## Rješenje o imenovanju tajnice Ministarstva turizma

### NN 61/2009 (27.5.2009.), Rješenje o imenovanju tajnice Ministarstva turizma

61 27.05.2009 Rješenje o imenovanju tajnice Ministarstva turizma

VLADA REPUBLIKE HRVATSKE

1400

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004), članka 6. a stavka 2. Zakona o sustavu državne uprave (»Narodne novine«, br. 75/93, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007) i članka 74. stavka 5. Zakona o državnim službenicima (»Narodne novine«, br. 92/2005, 107/2007 i 27/2008), Vlada Republike Hrvatske je na sjednici održanoj 21. svibnja 2009. godine donijela

RJEŠENJE

O IMENOVANJU TAJNICE MINISTARSTVA TURIZMA

Imenuje se DANIELA PETRIČEVIĆ GOLOJUH tajnicom Ministarstva turizma.

Klasa: 080-02/09-01/70

Urbroj: 50304/2-09-01

Zagreb, 21. svibnja 2009.

Predsjednik
dr. sc. Ivo Sanader, v. r.

Rješenje, NN 61/2009-1400